אליצור גבעת שמואל

אליצור עירוני גבעת שמואל או בקיצור אליצור גבעת שמואל (בעבר: מכבי גבעת שמואל, מועדון כדורסל הבקעה) היא קבוצת כדורסל ישראלית מגבעת שמואל, שהשתתפה בעבר בליגת העל וכיום משתתפת בליגה ארצית צפון.

הקבוצה בעבר היוותה איחוד של מכבי גבעת שמואל, אליצור קריית אונו ומכבי גני תקווה.

מהקמת הקבוצה עד האיחוד הראשון
מכבי גבעת שמואל הוקמה בתחילת שנות ה-90 ובעונת 1995/96 עלתה הקבוצה לראשונה בתולדותיה לליגת העל. לאחר 3 עונות ירדה לליגה השנייה, אך לאחר עונה אחת עלתה בחזרה לליגת העל.

בעונת 2002/2003 העפילה הקבוצה לגמר גביע המדינה אך הפסידה למכבי תל אביב 96-83. באותה עונה אף הגיעה לחצי גמר הפלייאוף.

האיחוד הראשון
בעונת 2003–2004 התאחדה הקבוצה עם קבוצת מכבי פתח תקווה, לאחר שפ"ת ויתרה על העלייה לליגת העל. בתמורה לאיחוד עברה הקבוצה לשחק בפתח תקווה וקיבלה אליה את שני שחקניה הצעירים של פ"ת - אילון זגורי ומיכה ברגיג. בסיום העונה פורק האיחוד בגלל מספר סיבות - הראשונה שבהן הייתה עלייתה של פ"ת לליגת העל, והשנייה הייתה ההבנה בשתי הקבוצות שהאיחוד לא שינה את חוזקן בליגה או את מספר האוהדים.

הירידה ללאומית והחזרה לליגת העל
הקבוצה עברה לשחק ב"היכל הספורט" בעיר אור יהודה. בשנת 2007 ירדה לליגה הלאומית לאחר 9 שנים בליגת העל. בעונת 2008/2009 שבה הקבוצה לליגת העל ושיחקה בה למשך עונה אחת בלבד, שבסיומה ירדה הקבוצה בחזרה לליגה הלאומית.

האיחוד השני
לאחר מספר שנים של תנודות בין הליגות, החליטה הנהלת הקבוצה לאחד את מכבי גבעת שמואל, מכבי גני תקווה ועירוני קריית אונו לקבוצה אחת שתשחק החל מעונת 2009–2010 תחת השם מועדון כדורסל הבקעה.

בעונה זו העפילה הקבוצה לליגת העל לאחר 1:3 בסדרת חצי הגמר מול מכבי אשדוד, ואף זכתה באליפות הליגה הלאומית לאחר ניצחון בגמר נגד הפועל יקנעם/מגידו. בעקבות קשיי תקציב החליטה הקבוצה לא לממש את העלייה ונשארה לעוד עונה בליגה הלאומית.

בסיום עונת 2010/11 העפילה הקבוצה לליגת העל לאחר שגברה 0:3 בסדרת הגמר על קבוצת הפועל תל אביב.

לאחר שהשתתפה במשך עונת 2011/12 בליגת העל, פורק האיחוד בחודש יולי 2012 בגלל בעיות כלכליות עם מעבר הבעלים דורון הרציקוביץ' לקבוצת הפועל אילת. הקבוצה עברה לשחק תחת השם אליצור גבעת שמואל ונרשמה בליגה ב', ליגת הכדורסל החמישית והנמוכה ביותר בליגות הכדורסל בישראל.

הקבוצה הצליחה לעלות עד לליגה הארצית, עד שבתום עונת 2015/2016 ירדה לליגה א'.

בסיום עונת 2016/2017 העפילה הקבוצה לליגה הארצית.

שחקני עבר בולטים
  אורי שלף
  אורן אהרוני
  נדב פוגל
  אנדרה מק'קולום
  אנטון שוטבין
  יוני ניר
  ג'יי סטרייט
   דיון תומאס
  ויין ואלאס  דרור כהן
  דרור דוידי
  טונג'י אווג'ובי
  טימי באוורס
  יואב בר
  יובל נעימי
  יריב רוקני
  ניצן חנוכי   כריס ווטסון
  ליאור ליפשיץ
  משה ברנר
  נוריס קולמן
  עמית תמיר
  פפי תורג'מן
   צ'ארלס מינלנד
   קורי קאר   קלי מקארתי
  רועי ברקוביץ'
  רותם ארליך
  שחר גורדון
  שמעון אמסלם
  תומר שטיינהאור
  פול דילייני
  דרור חג'ג'   גרג קורנליוס
   בובי ואלאס
   תמיר גודמן
   קווין בראדשו

הקלעים הבולטים במדי המועדון
קלעי הקבוצה הבולטים בכל הזמנים:
 שם  נקודותמשה ברנר  2247צ'ארלס מינלנד 1896אורן אהרוני  1528דרור כהן 1240קלי מקארתי 920ג'ייסון סטרייט  708תומר שטיינהאור  690טימי באוורס  643אנדריי מק'קולום  578קורי קאר  562

 מאמני עבר בולטים 
  אפי בירנבוים
  צבי צוקה ירדן
  אריאל בית הלחמי
  אלי קנטי
  מוטי ארואסטי
  גדי קידר
  רוני בוסאני
  אילן קובלסקי
  עדני דגן
  זיו ארז
  רן אשר
  עופר ברקוביץ'

גבעת שמואל
גבעת שמואל
סל
קטגוריה:קבוצות כדורסל ישראליות שהתפרקו